
OBEC NOVÉ SADY
N Á V R H
Všeobecne záväzné nariadenie obce Nové Sady č. 1/2026,
ktorým sa mení a dopĺňa 
 VZN č. 2/2024 a VZN č. 1/2025
O miestnom poplatku za komunálne odpady
 a 
drobné stavebné odpady
Obecné zastupiteľstvo v Nových Sadoch podľa § 6 a § 11 ods. 4 písm. g) zákona SNR č. 369 /1990 Zb. o obecnom zriadení v znení neskorších zmien a doplnkov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov  (ďalej len „ zákon o  miestnych daniach“)  sa uznieslo na vydaní tohto VZN obce Nové Sady č. 1/2026, ktorým sa mení a dopĺňa VZN č. 2/2024 a VZN č. 1/2025 o miestnom poplatku za komunálne odpady a drobné stavebné odpady. 
Všeobecne záväzné nariadenie č. 2/2024 v znení  VZN č. 1/2025 sa mení a dopĺňa VZN č. 1/2026 nasledovne:
V § 3 - Sadzba poplatku za komunálny odpad a drobný stavebný odpad (ďalej len sadzba za KO a DSO)  v ods. 5.  VZN č. 2/2024  v znení VZN č. 1/2025 o miestnom poplatku za komunálne odpady a drobné stavebné odpady sa doterajšie znenie „ Sadzba poplatku za 1 liter  biologicky rozložiteľného odpadu je stanovená vo výške 0,025 eur, čo je vzhľadom na rôzne typy nádob podľa objemu vyjadrené výpočtom : 240 litrová nádoba = 0,025x120=3 eur“  nahrádza týmto znením: „ 120 litrová nádoba = 0,025x120=3 eur“,
V § 5 – Vyrubenie poplatku, splatnosť a spôsob platenia  v ods. 1. sa doterajšie znenie: „Správca dane vyrubuje paušálny poplatok rozhodnutím  v prvom mesiaci kalendárneho roka “ nahrádza týmto znením: „Správca dane vyrubuje paušálny poplatok rozhodnutím v  príslušnom kalendárnom roku “,
V § 5 – Vyrubenie poplatku, splatnosť a spôsob platenia  v ods. 2. sa doterajšie znenie: „ Každé ďalšie vývozy podľa §3 ods.7 sa poplatníkovi účtujú raz ročne, a to v mesiaci december príslušného kalendárneho roka za uskutočnené vývozy v období január až november príslušného kalendárneho roka. Ďalšie vývozy uskutočnené v mesiaci december príslušného kalendárneho roka sa budú účtovať vo vyúčtovaní v mesiaci máj nasledujúceho roka“ nahrádza týmto znením: „ Každé ďalšie vývozy podľa §3 ods.7 sa poplatníkovi vyúčtujú raz ročne, a to v priebehu nasledujúceho kalendárneho roka za uskutočnené vývozy v predchádzajúcom kalendárnom roku “

Znenie ostatných paragrafov ostáva nezmenené.
VZN č. 1/2026 VZN, ktorým sa mení a dopĺňa VZN č. 2/2024 a VZN č. 1/2025 o miestnom poplatku za komunálne odpady a drobné stavebné odpady schválilo Obecné zastupiteľstvo v Nových Sadoch na svojom zasadnutí dňa  ...................... 

VZN č.1/2026, ktorým sa mení a dopĺňa VZN č. 2/2024 a VZN č.1/2025 o miestnom poplatku za komunálne odpady a drobné stavebné odpady nadobúda platnosť dňa ....................... a jeho účinnosť je .....................


V Nových Sadoch dňa: 10.02.2026					  Patrik Matušík
								                 Starosta obce



Vyvesené:  10.02.2026
Zvesené:    

